Ampu Jatmaka lawan nang maumpati, terdiri orang-orang Keling dan Gujarat menaklukan secara damai penduduk pribumi nang bagana di cabang-cabang Sungai Bahan nang ada di Hulu Sungai dan imbahnya mendirikan kerajaan Negara Dipa mula-mula berpusat di negeri Candi Laras (Distrik Margasari), imbahnya diugahakan ke hulu pada negeri Candi Agung (Distrik Amuntai). Digambarkan dalam Hikayat Banjar, masyarakat pribumi katuju dengan adanya pembentukan Negara Dipa, marga akhirnya buhannya baisi keteraturan tata pemerintahan. Asimilasi masyarakat pendatang lawan masyarakat asli di Kerajaan Negara Dipa inilah nang menjadi cikal bakal Proto Suku Banjar. Seperti dilukiskan dalam Hikayat banjar, Kerajaan Dipa menyatakan diri sawagai kerajaan pribumi Kalimantan wayah bahadapan lawan pihak luar/asing misalnya terhadap penguasa Kerajaan Majapahit di Pulau Jawa. Sehingga kada hiran amun Lambung Mangkurat sudahdianggap sawagaitokoh pribumi/Dayak.